Tāšu pilskalns
Tāšu pilskalns atrodas Kurzemē, Dienvidkurzemes novada Medzes pagastā, pie Vērgales pagasta robežas, Ālandes upes kreisajā krastā. Pirmās ziņas par pilskalnu 1936. gadā pierakstījis Eduards Šturms, bet 1941. gadā K. Bregžis to aprakstīja plašāk. Pilskalns ierīkots 5 metrus augstā upes senlejas krastā, kuru no austrumiem un dienvidiem ierobežo gravas. Pilskalna plakums apmēram 40 x 50 metrus liels. Kaut arī plakums ticis arts, tajā konstatējams 40 centimetrus biezs kultūrslānis. 1937. un 1988. gadā pilskalnā atrasti dzelzs cirvji.